Міхаіл Ежэль

**Міхаі́л Бранісла́вавіч Ежэль** (; 19 кастрычніка 1952, Віньніцкая вобласьць)&nbsp;— украінскі вайсковы і дзяржаўны дзяяч, дыплямат. Адмірал. Надзвычайны і Паўнамоцны амбасадар Украіны ў Рэспубліцы Беларусь (2013—2015).

## Жыцьцяпіс
Нарадзіўся 19 кастрычніка 1952 году ў вёсцы Слабада Віньніцкай вобласьці. У 1970 годзе скончыў 10 клясаў Рэспубліканскай спэцыялізаванай сярэдняй школы-інтэрнату спартовага профілю ў Кіеве. У гэтым жа годзе добраахвотна, празь Пячорскі РВК гораду Кіева, паступіў у Чарнаморскую вышэйшую вайскова-марскую вучэльню імя П. С. Нахімава, якую скончыў у 1975 па спэцыяльнасьці «радыётэхнічныя сродкі і сыстэмы кіраваньня супрацьлодкавых крылатых ракет». У 1987 годзе скончыў Вайскова-марскую акадэмію імя А.Грэчкі ў Ленінградзе, у 1996 — Акадэмію МА Украіны.

Са жніўня 1975 па кастрычнік 1976 году — камандзір зэнітна-ракетнай батарэі эсьмінца. З 10.1976 па 10.1979 — камандзір групы кіраваньня вартавога карабля, з 10.1979 па 08.1980 — памочнік камандзіра вартавога карабля, са жніўня 1980 па жнівень 1985 году — камандзір вартавога карабля Ціхаакіянскага флёту. З 08.1987 па 12.1990 — начальнік штаба брыгады супрацьлодкавых караблёў, з 12.1990 па 10.1991 — камандзір брыгады супрацьлодкавых караблёў, з 10.1991 па 04.1993 — камандзір дывізіі супрацьлодкавых караблёў Ціхаакіянскага флёту. З красавіка па жнівень 1993 — намесьнік начальніка ўпраўленьня ВМС Галоўнага штаба УС Украіны. Са жніўня 1993 па жнівень 1994 году — намесьнік камандуючага ВМС па ўзбраеньні — начальнік упраўленьня ўзбраеньня і сударамонту ВМС Украіны (г. Севастопаль). З 06. па 10.1996 — адмірал-інспэктар ВМС Галоўнай інспэкцыі Міністэрства абароны Ўкраіны. З 28.10.1996 па 20.08.2001 — намесьнік Міністра абароны Ўкраіны — камандуючы ВМС Украіны. З 05.1998 па 07.2000 — сябра Камісіі па пытаньнях марской палітыкі пры Прэзыдэнце Ўкраіны. З 20.08.2001 па 25.04.2003 — Галоўнакамандуючы ВМС МА Украіны. У кастрычніку 2003 вызвалены ад вайсковай службы ў запас. З чэрвеня па сьнежань 2007 году — дарадца Прэм’ер-міністра Ўкраіны. Зь лютага 2008 па сакавік 2010 году — Галоўны інспэктар Міністэрства абароны Ўкраіны. З сакавіка 2010 па 8 лютага 2012 — Міністар абароны Ўкраіны. 24 лютага 2012 году прызначаны дарадцам Прэзыдэнта Ўкраіны.

3 красавіка 2013 году прэзыдэнт Віктар Януковіч прызначыў Міхаіла Ежэля Надзвычайным і Паўнамоцным Амбасадарам Украіны ў Рэспубліцы Беларусь.

24 сакавіка 2014 году Міхаіл Ежэль быў адкліканы ў Кіеў для кансультацыяў. 11 мая 2015 году падпісаны ўказ аб звальненьні Міхаіла Ежэля з пасады Надзвычайнага і Паўнамоцнага Амбасадара Ўкраіны ў Рэспубліцы Беларусь.

## Узнагароды
* Ордэн «За службу Радзіме ва УС СССР» III ст.
* Ордэн Багдана Хмяльніцкага III ст.
* Адзнакі Міністэрства абароны Ўкраіны «Вэтэран вайсковай службы», «Знак Пашаны», «Вагняпальная зброя»
* Мэдалі «Доблесьць і гонар», «10 гадоў Узброеным Сілам Украіны», «15 гадоў Узброеным Сілам Украіны».

## Крыніцы

## Вонкавыя спасылкі
* Профіль  на бачыне амбасады Ўкраіны ў Беларусі
* Адкрытая Ўкраіна 
* Украінскае жыцьцё ў Севастопалі 

Катэгорыя:Украінскія флётаводцы
Катэгорыя:Міністры абароны Ўкраіны
Катэгорыя:Амбасадары Ўкраіны ў Беларусі
Катэгорыя:Нарадзіліся ў Барскім раёне